בחירות 2013: יהונתן קלינגר, אשר רץ ברשימת העבודה כבר מצליח להרטיט את הממסד | מזבלה
בחירות 2013: יהונתן קלינגר, אשר רץ ברשימת העבודה כבר מצליח להרטיט את הממסד
"מועמד ששולח מסרונים לחברי מפלגה, לא ישמור על הפרטיות שלהם בכנסת" כך אומר יהונתן קלינגר, עורך דין ומועמד לרשימת העבודה לכנסת. קלינגר, פעיל למען פרטיות ואחד המובילים במאבק נגד המאגר הביומטרי, קורא למתמודדים בפריימריס לא לפגוע בפרטיות ולא להטריד עם מסרונים, הודעות דואר ודיוור ישיר ומזהיר: מועמד שלא מכבד את פרטיות המתפקדים, לא ישמור עליהם בכנסת מתאגידים ומהמאגר הביומטרי.
אמש (ג') ניגש יהונתן קלינגר להגיש את מועמדותו הרשמית במפלגת העבודה. במהלך מילוי הטפסים, התבקש קלינגר לחתום על הצהרת סודיות לגבי שימוש במידע של מתפקדי המפלגה. קלינגר הודיע כי הוא מסרב לטול עותק מהמאגר ולהשתמש בו והבהיר "אני לא אוותר על העקרונות שלי כדי להכנס לכנסת". קלינגר העלה את הצילום מסמך ההתחייבות בצירוף המילים "מסרב לקחת" לעמוד הפייסבוק שלו, והצילום זכה לעשרות שיתופים ברשת החברתית עד כה ולביקורת כלפי מועמדים אחרים, עד קריאה לא להצביע למי ששולח הודעות ספאם.
מחאתו של קלינגר באה לאחר עשרות הודעות טקסט ודואר אלקטרוני שנשלחו לחברי מפלגת העבודה על ידי מתמודדים ולאחר שקלינגר פנה מספר פעמים למפלגה בתהיה כיצד ספר הבוחרים של המפלגה מופקר ועובר ברשת. למרות פניות רבות של קלינגר, מזכ"ל המפלגה כלל לא טרח לענות לבקשתו לעצור את העברת המידע. בתוך כך, בשבוע שעבר הוציאה הרשות למשפט טכנולוגיה ומידע במשרד המשפטים הנחיות למפלגות לגבי השימוש במאגרי המתפקדים, בהן היא המליצה לא להעביר את ספר המתפקדים, ולבצע שליחה מרוכזת שלו, וזאת כדי להגן על פרטיות המתפקדים. במקביל למחאתו של קלינגר, העלו מספר פעילים עמוד אינטרנט בו כל אחד יכול לדווח על קבלת הודעות זבל ממועמדים, וזאת כדי לאסוף סטטיסטיקה על המועמדים המזבלים ביותר.
קלינגר הוסיף: "אני קורא למועמדים לכנסת, מכל מפלגה, לשמור על פרטיות האזרחים והמתפקדים ולהחזיר למפלגה את מאגר המידע. מועמד שלא יעשה כן, מחזיק מאגר מידע רגיש ביותר, שחברות מסחריות היו משלמות עשרות אלפי שקלים עבור החזקתו ויכול לפגוע בפרטיות האזרחים. אם ידכם אינה רועדת מהחזקת המאגר, ואם אתם הולכים להשתמש בו, כנראה שכבודם של המתפקדים אינו חשוב לכם".
תגיות: בחירות,בחירות 2013,בחירות בישראל,בחירות לראשות הממשלה,בחירות לראשות ממשלת ישראל,העבודה,יהונתן קלינגר,יו"ר העבודה,יו"ר מפלגת העבודה,ממשלה,ממשלת ישראל,מפלגה,מפלגות,מפלגת העבודה,סיעת העבודה,עו"ד יהונתן קלינגר,פוליטיקאי,פוליטיקאים,פוליטיקה,פריימריז,פריימריז במפלגת העבודה,פריימריז בעבודה,פריימריס,פריימריס בעבודה,קמפיין בחירות,ראש הממשלה,ראשות הממשלה,רשימת העבודה,רשימת מפלגת העבודה,שלי יחימוביץ',תעמולה,תעמולת בחירות